5.

Prilog VII. (dio-NCO) mijenja se kako slijedi: (a) točka NCO.GEN.102 mijenja se kako slijedi: i. naslov se zamjenjuje sljedećim: „NCO.GEN.102 Motorne jedrilice i jedrilice s pomoćnim motorom”; ii. točka (d) briše se; (b) u točki NCO.GEN.103 točka (a) zamjenjuje se sljedećim: „(a) počinju i završavaju na istom aerodromu ili operativnoj površini, osim kad je riječ o jedrilicama;”; (c) točka NCO.GEN.105 mijenja se kako slijedi: i. u točki (a)4., podtočke iii. i iv. zamjenjuju se sljedećim: „iii. instrumenti i oprema potrebni za izvođenje tog leta ugrađeni su u zrakoplov i ispravni, osim ako je rad s neispravnom opremom dopušten u skladu s listom minimalne opreme (MEL) ili jednakovrijednim dokumentom, ako je primjenjivo, kako je propisano u točkama NCO.IDE.A.105, NCO.IDE.H.105 ili NCO.IDE.S.105; iv. masa zrakoplova i položaj težišta takvi su da omogućuju izvođenje leta u okviru ograničenja iz dokumentacije o plovidbenosti;”; ii. u točki (f) podtočka 1. zamjenjuje se sljedećim: „1. na svojem je mjestu vezan sigurnosnim pojasom; i”; (d) točka NCO.GEN.106 briše se; (e) u točki NCO.GEN.135 točka (c) zamjenjuje se sljedećim: „(c) Neovisno o točki (a), na letovima jedrilicama, osim motornim jedrilicama (TMG), dokumenti i informacije iz točke (a) podtočke 2. do točke (a) podtočke 8. i točke (a) podtočaka 11., 12. i 13. mogu se prevoziti u pomoćnom vozilu.”; (f) točka NCO.OP.121 briše se; (g) točka NCO.OP.127 briše se; (h) točka NCO.OP.150 zamjenjuje se sljedećim: „NCO.OP.150 Prijevoz putnika Zapovjednik zrakoplova osigurava da se prije i tijekom taksiranja, polijetanja i slijetanja, ili kad god se to smatra potrebnim u interesu sigurnosti, svaki putnik u zrakoplovu nalazi na svojem sjedalu ili ležaju pravilno vezan sigurnosnim pojasom ili uređajem za sigurnosno vezivanje.”; (i) točka NCO.OP.156 zamjenjuje se sljedećim: „NCO.OP.156 Pušenje u zrakoplovu – jedrilice Pušenje u jedrilici nije dopušteno.”; (j) točka NCO.OP.176 briše se; (k) točka NCO.OP.185 zamjenjuje se sljedećim: „NCO.OP.185 Upravljanje gorivom tijekom leta Zapovjednik zrakoplova redovito provjerava da količina preostalog iskoristivog goriva tijekom leta nije manja od količine goriva koja je potrebna da se nastavi letjeti do vremenski spremnog aerodroma ili operativne površine i od planirane rezerve goriva, kako je propisano točkama NCO.OP.125 ili NCO.OP.126.”; (l) točka NCO.OP.215 briše se; (m) u točki NCO.POL.100 točka (a) zamjenjuje se sljedećim: „(a) Tijekom svih faza operacije, opterećenje, masa i položaj težišta zrakoplova moraju biti u skladu sa svim ograničenjima navedenima u priručniku o letenju zrakoplova (AFM) ili u jednakovrijednom dokumentu.”; (n) točka NCO.POL.105 zamjenjuje se sljedećim: „NCO.POL.105 Vaganje (a) Operater osigurava da su masa i težište zrakoplova utvrđeni stvarnim vaganjem prije početnog stavljanja zrakoplova u upotrebu. Skupne učinke izmjena i popravaka na masu i ravnotežu potrebno je uzeti u obzir i primjereno dokumentirati. Navedene informacije stavljaju se na raspolaganje zapovjedniku zrakoplova. Zrakoplov se ponovo važe ako učinak izmjena na masu i ravnotežu nije točno poznat. (b) Vaganje obavlja: 1. kad je riječ o avionima i helikopterima, proizvođač zrakoplova ili odobrena organizacija za održavanje; i 2. kad je riječ o jedrilicama, proizvođač zrakoplova ili se ono vrši u skladu s Prilogom I. Uredbi (EU) br. 1321/2014.”; (o) u poddijelu D briše se odjeljak 4.; (p) u točki NCO.SPEC.115. točka (b) zamjenjuje se sljedećim: „(b) Tijekom kritičnih faza leta ili kad god to zapovjednik zrakoplova smatra nužnim u interesu sigurnosti član posade privezuje se na njemu dodijeljenom mjestu osim ako je u kontrolnoj listi određeno drugačije.”; (q) u točki NCO.SPEC.120 točka (b) zamjenjuje se sljedećim: „(b) Tijekom kritičnih faza leta ili kad god to zapovjednik zrakoplova smatra nužnim u interesu sigurnosti stručnjak zadatka privezuje se na njemu dodijeljenom mjestu osim ako je u kontrolnoj listi određeno drugačije.”